hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu pt hu hu hu en hu hu hu fr en hu hu hu fr en hu hu hu fr hu hu hu en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. március 29. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A magyar gazdasági migránsok helyét románokkal és balkániakkal töltik fel. “Lecserélünk titeket ukránokra, mert ők olcsóbbak!” Új munka miatt elköltöznének külföldre a fiatalok. Kik azok a NEET fiatalok? KSH: Egy év alatt 70 ezerrel nőtt a foglalkoztatottak száma. 3,8 százalékon stabilizálódott a munkanélküliség. 3 éve nem volt ilyen nagy leépítés-hullám Magyarországon. Teljes foglalkoztatás? Milyen munkahelyeket teremthet az új ipari forradalom? Nyugdíjasok: kormány – ellenzék. Hátrányban a nők. Adózni muszáj, de mennyit? Gázkedvezmény. Kancellári rendszer felülvizsgálata, A dél-budai centrumkórház 1,2 millió ember ellátását szolgálja majd. Praxistámogatás. Elrettentve tanítás. Zsolnay: a volt dolgozók és Pécs vezetőinek nyakán a kés. A GDPR miatt a főnök is belenézhet a magánbeszélgetésekbe. Bérkonvergencia Európában. A munkahelyi zaj. A szakszervezeti tisztségviselők munkajogi védettségéről. Előadóművész EU-országból: hogyan adózik, milyen igazolások kellenek? Saját egójuk fontosabb az összefogásnál. “Nagyon nagy az ár, amit a társadalom fizet”. Büntetés: csak minimálbért kapnak a veszprémi kézisek. Fegyverré vált platformok. Tizenkét rab lábát mossa meg a pápa.
Erdélyi magyarok, románok, és balkániak is szívesen költöznek Nyugat-Magyarországra, hogy elvégezzék azokat a munkákat, amiket a helyiek nem szeretnének, írja a hvg.hu. A munkanélküliség gyakorlatilag megszűnt, de ennek ára volt: a lakásárak nőnek, és havonta kell betanítani az új dolgozókat.
“Lecserélünk titeket ukránokra, mert ők olcsóbbak!” – Feszültség egy multicégnél
Megkereste lapunkat a sárvári Flex-üzem egyik dolgozója, aki szerint tavaly óta százával érkeznek a gyárba ukrán vendégmunkások, miközben egyre inkább kiszorulnak onnan a szállásoltatott magyar munkavállalók. Február elején hetven embert már elbocsátottak, később pedig bejelentették, hogy lecsökkentik minden “külsős” fizetését. A feszült légkör miatt sokan már maguktól távoznak. Az ügyben érdeklődtünk a cégnél is, de nem nyilatkoztak.
Új munka miatt elköltöznének külföldre a fiatalok
A munkanélküli magyar fiatalok 45 százaléka hajlandó volna elköltözni jelenlegi lakhelyéről egy új munkahely miatt, harmaduk akár külföldre is költözne ennek érdekében – hívta fel a figyelmet a Portfolio az Eurostat legfrissebb, 2016-os adatokat tartalmazó felmérésére.
Kik azok a NEET fiatalok?
Nagy Viktória, a SZEFIT elnöke a Civil Rádió Kapocs című műsorának vendége volt 2018. március 27-én.
Megint rekordot döntött az Ausztriában dolgozó magyarok száma
Ha síszezon, akkor rendszeresen még több magyar dolgozó talál munkát Ausztriában, így volt ez az idén is. Megint megdőlt a rekord, de az osztrákok azzal számolnak, hogy már nem sok tartalék van. Magyarországon és más térségbeli országokban ugyanis nem maradt szabad munkaerő. Hacsak az állásban lévők le nem lépnek.
Rekord alacsony maradt a munkanélküliség
A 2017. december és 2018. februári időszakban a munkanélküliek átlagos létszáma az egy évvel korábbihoz képest 25 ezerrel, 178 ezerre, a munkanélküliségi ráta 0,6 százalékponttal, 3,8 százalékra csökkent – jelentette a Központi Statisztikai Hivatal (KSH). A ráta a tavaly szeptember-novemberi időszak óta nem változott.
KSH: Egy év alatt 70 ezerrel nőtt a foglalkoztatottak száma
A 2017. december-2018. februári időszakban a foglalkoztatottak átlagos létszáma 4 millió 441 ezer volt, 70 ezerrel több, mint egy évvel korábban – jelentette szerdán a Központi Statisztikai Hivatal (KSH).
3 éve nem volt ilyen nagy leépítés-hullám Magyarországon
Legutóbb 2015 indult ennyire rosszul, mint az idei év. 2018 első két hónapjában összesen 1256 dolgozót bocsátottak el csoportos leépítés keretén belül – derül ki a Nemzeti Foglalkoztatási Szolgálat legfrissebb adataiból. Januárban 194, februárban pedig 1062 dolgozó érintettségéről árulkodik a statisztika, utóbbi egyben féléves csúcsnak számít, hiszen ennél több embert egyetlen hónap alatt tavaly augusztusban építettek le a cégek, 1445 főt. Persze bármelyik hónapban megeshet az is, hogy az érintettség ténylegesen magasabb a statisztika által közöltnél. Egyes nagyobb vállalatok dönthetnek úgy is, hogy fokozatosan 30 főnél kisebb csoportokban küldik el a dolgozókat. Ennél nagyobb létszámot ugyanis már be kell jelenteni csoportos leépítésként.
3,8 százalékon stabilizálódott a munkanélküliség
A 2017. december-2018. februári időszakban a munkanélküliek átlagos létszáma az egy évvel korábbihoz képest 25 ezerrel, 178 ezerre, a munkanélküliségi ráta 0,6 százalékponttal, 3,8 százalékra csökkent – jelentette szerdán a Központi Statisztikai Hivatal (KSH). A ráta a tavaly szeptember-novemberi időszak óta nem változott.
Ki nem találnád, hol van a legtöbb tartósan állástalan
Egyes európai országokban még magas a munkanélküliség, másutt közel van a teljes foglalkoztatáshoz, de fel kéne számolni a tartós munkanélküliséget. Németországban ez a korábbi iparterületeken van jelen. Magyarországon is nagy probléma, a munkanélküliek mintegy 40 százaléka ilyen, és akkor még nem beszéltünk a közmunkásokról.
Milyen munkahelyeket teremthet az új ipari forradalom?
Próbálj meg elképzelni egy olyan munkát, amit még el sem tudsz képzelni – nagyjából ennyire nehéz feladat megjósolni azt, pontosan milyen új munkaköröket hozhat létre a technológiai fejlődés. Az alapján viszont, hogy hol tart napjainkban az automatizáció, és milyen területek fejlődnek a leginkább, mégis megtippelhető, milyen jellegű új állások jelenhetnek meg a közeli jövőben.
Megszólaltak a melósok: tényleg vagyonokat buksz, ha sokáig ugyanott dolgozol?
Változhat a munkavállalói lojalitás a jövőben. A fiatalok már most gyakrabban mérlegelik munkaerő-piaci lehetőségeiket, mint az idősebb generáció, de a változás irányába mutathat ezen felül az is, hogy azok a munkavállalók, akik több mint öt éve dolgoznak ugyanannál a munkáltatónál, kevésbé gondolják, hogy bármilyen pénzügyi vagy egyéb előnnyel járna a lojalitás, mint azok, akik frissen csatlakoztak egy vállalathoz. Mutatjuk, mit gondolnak a nemzetközi és a magyar munkavállalók a kérdésben.
Képzett munkaerőre vadásznak a középvállalatok
A hazai, feltörekvő középvállalatok csaknem 90 százaléka kedvezően ítéli meg a helyzetét. A legnagyobb kihívást az ügyfélszerzés és a képzett munkaerő elérése jelenti, a családi vállalkozások körében pedig minden eddiginél hangsúlyosabban jelentkezik az utódlás kérdésköre – összegezte a Deloitte a Magyarország Versenyképességi Indikátor jelentés alapján….
Utódlási kérdések. Az elemzésben szereplők körében 41 százalék a családi tulajdonú cégek aránya. Minden tizedik társaság esetében foglalkoznak a kérdéssel, és további 16 százalékuknál várható, hogy az utódlás rövid időn belül előkerül.
MEGÁLLAPODTAK A NYUGDÍJASOK A KORMÁNNYAL
Stratégiai együttműködési megállapodást kötött a kormány és a Közérdekű Nyugdíjas Szövetkezetek Országos Érdekképviseleti Szövetsége (Köz­ész). Az erről szóló dokumentumot Novák Katalin, az Emberi Erőforrások Minisztériumának család- és ifjúságügyért is felelős államtitkára és Turi Dénes, a Közész elnöke írta alá.
Élhető nyugdíjakat akar az ellenzék
Szinte valamennyi egy százaléknál nagyobb támogatottságú párt szükségesnek tartja a nyugdíjkorrekciót. Összeállításunkból az is kiderül, mihez kezdenének a szociális ellátórendszerrel, a lakhatási válság leküzdésével.
Az egyre javuló foglalkoztatottsági mutatók komoly – nemek és területek között jelentkező – egyenlőtlenségeket rejtenek.
Amikor a nőügyek fontosak lesznek: hogyan válik a nemek egyenlősége a kirekesztés fegyverévé?
Sokak számára meglepőnek vagy éppen képmutatónak tűnhet, ha egy nacionalista politikus a nemek egyenlőségének elvében hirtelen védendő európai értéket lát, és hitet tesz amellett, hogy fontosnak is tartja azt. Miként lehetséges ez, ha a konzervatív nacionalizmus ideológiai alapjai a nők számára fő feladatként a nemzet biológiai és kulturális újratermelését tűzik ki, míg ugyanezen az alapon a férfiaknak inkább a haza (nők és gyerekek) védelmében kellene jeleskedniük? Miért és meddig fontos egy ilyen alapvetésben a nemek egyenlősége?
Adózni muszáj. De mennyit?
Miközben az egy százaléknál nagyobb támogatottságú pártok kevesebb adót javasolnak, legalább 9 új adónem ötletét is tartalmazzák a népszerűségük sorrendjében ismertetett programjaik.
Több százezren kapnak kisebb gázkedvezményt
A fogyasztói közösségeknek járó gázárkedvezményt a Nemzeti Közművek (NKM) társasházaknak fizeti – közölte korábban a lakossági gázszolgáltatást végző állami társaság. A rendelet szerint az óránként 20 köbméter alatti gázmérővel felszerelt fogyasztói közösségeknek 24 ezer, az efelettieknek pedig 120 ezer forint kedvezmény jár.
Még stadiont! – Lázmérőt, ágyneműt is a beteg gyerek anyjának kell vinni a kórházba
A Szent László Kórházban fekszik az a három testvér – egy 4, és egy 17 hónapos kislány, és két és fél éves bátyjuk -, akinek az édesanyja megkereste az ATV Híradót. Az anya elmondása szerint egyikük nem megfelelő ellátása miatt került kórházba mindhárom gyerek. Lázmérőt is nekik kellett vinni, orvossal pedig két hét alatt egyszer találkoztak.
Az OSZSZ egyeztetést kezdeményezett Palkovics Lászlóval
Az Orvosegyetemek Szakszervezeti Szövetsége (OSZSZ) egyeztetést kezdeményezett Palkovics László oktatásért felelős államtitkárral. Az egyeztetés célja, a magyar felsőoktatásban három éve bevezetett kancellári rendszer felülvizsgálata, a felmerült problémák feltárása és a rendszer újratervezése a nemzetközi példákat is figyelembe véve.
A dél-budai centrumkórház 1,2 millió ember ellátását szolgálja majd
Az elmúlt száz év legnagyobb zöldmezős egészségügyi beruházása a dél-budai centrumkórház, amely 1,2 millió ember ellátását szolgálja majd – mondta Bedros Róbert miniszterelnöki megbízott az M1 csatorna műsorában
A napokban megkapják a háziorvosok a 130 ezres praxistámogatást
A napokban megkapják a háziorvosok, a házi gyermekorvosok és az alapellátó fogorvosok a havi 130 ezer forintos praxistámogatást, amely március 1-jétől jár nekik – mondta az Emberi Erőforrások Minisztériumának parlamenti államtitkár az orvosi kamara elnökével közösen tartott, budapesti sajtótájékoztatón.
Napról-napra döbbenünk meg a mai modern, felgyorsult világban a szemünk előtt zajló eseményeken. A legnagyobb hatással a mindennapjainkra, kultúránkra kétségkívül az internet térhódítása és az okostelefonok megjelenése volt: új dimenziókat nyitott meg, azok minden pozitív és negatív hozadékával….Allison Havey és Deana Puccio most magyarul is megjelent könyve egyfajta mankó lehet a mostani tinédzserek szüleinek. Célja a tudatosítás és megelőzés.
Zsolnay: a volt dolgozók és Pécs vezetőinek nyakán a kés
Egy hetük van a pécsi Zsolnay Porcelánmanufaktúra 2016-ban jogszerűtlenül felmondó dolgozóinak, hogy kifizessék 23 milliós tartozásukat volt cégüknek. A bajba jutott embereket Pécs kormánypárti vezetői tévesztették meg, ők azonban nem vállalják tettük felelősségét.
Távközlési Szakszervezet: Megegyeztünk a Magyar Telekommal
A 2017-ben kezdeményezett tárgyalásaink a vasárnapi pótlék ügyében eredményesen lezárultak.
A GDPR miatt a főnök is belenézhet a magánbeszélgetésekbe
Az európai adatvédelmi direktíva meglepő változást hozott a kedvelt vállalati csoportmunka-eszköz, a Slack szabályozásában.
ZVDDSZ: támogatható a bérunió
Egyetért a bérunió intézményével a Zala Volán Dolgozóinak Demokratikus Szakszervezete (ZVDDSZ). A szakszervezet különösképpen annak tudatában helyesli a béruniót, hogy 2019. évre mindössze 5%-os bérfejlesztés szerepel a kormány és az állami cégek szakszervezeteinek hároméves bérmegállapodásában.
Egy budapesti McDonald’s dolgozóját jobban sújtja a bérkülönbség a berlini kollégájához képest, mint történik ez az Audi győri és wolfsburgi kollégái esetében – hangzott el egyek mellett a Friedrich Ebert Alapítvány által szervezett budapesti konferencián tegnap, amelyen részt vett Luca Visentini, az Európai Szakszervezeti Szövetség főtitkára, valamint a Magyar szakszervezeti Szövetség elnöke, Kordás László is.
A munkahelyi zaj ennyire veszélyes
Az állandó munkahelyi zaj nem csak a hallást károsíthatja, de megemeli a vérnyomást és a koleszterinszintet is, így súlyos betegségek kialakulásához vezethet.
A szakszervezeti tisztségviselők munkajogi védettségéről
(Rózsáné dr. Lupkovics Mariann )A munkajogi védettség kérdését két aspektusból vizsgálom, elsősorban meghatározom, hogy kik számítanak munkajogi védetteknek, hogyan lehet munkajogilag védetté nyilvánítani egy szakszervezeti tisztségviselőt; másodsorban, hogy mit jelent a munkajogi védettség, mi a tartalma, milyen előnyökkel jár, és hogy mire kell ügyelni. Ez az összefoglaló nem csupán a jogi hátteret, a szabályokat tartalmazza, de bemutatja, hogy a gyakorlatban hogyan érvényesülnek a szabályok, milyen lépéseket kell megtenni, milyen akadályokat kell leküzdeni, és hogy – a néha nem világos szabályok miatt − milyen eltérő értelmezések forognak “közszájon”.
január 1-jétől a szakszervezeti tisztségviselő is megkapta a munkavállalói képviselői rangot (épp ideje volt!), de a közvélekedéssel ellentétben nem minden választott szakszervezeti tisztségviselő számít munkavállalói képviselőnek.
A magyar kollektív munkajog egyes jogértelmezési kérdéseiről
(Dr. Szabó Imre Szilárd)A munka törvénykönyvéről szóló 2012. évi I. törvény (továbbiakban Mt.) kiemelt jogpolitikai célja[1] a kollektív autonómia lehetőségeinek és a kollektív munkajogi jogalanyok közötti megállapodások szabályozási szerepének kibővítése, melynek eléréséért a jogintézmény tartalma jelentős mértékben módosult, sajátos rendszerképző szabályok „komplex szisztémáját”[2] kialakítva. A munka törvénykönyvéről gyakran elhangzik, hogy kifejezetten komplex szerkezetű, „jogászoknak szóló mű”,[3] noha azon törvények egyike, amelyet nem jogászok is tömegesen használnak, beleértve a kollektív munkajog klasszikus szereplőit (jogalanyait). Az alábbiakban öt olyan szabályozási „ellentmondásra” hívom fel a figyelmet a kollektív munkajog területén, melyek nem kellő egyértelműsége és eltérő értelmezési lehetősége a kollektív munkajogi alanyok között jog és érdekviták forrásaivá válhatnak. Ezek a – korántsem teljes körű – kritikai észrevételek és javaslatok kapcsolódnak a kollektív szerződés megkötéséhez, módosításához és megszűnéséhez, illetve a szakszervezetet megillető egyes jogok gyakorlásához.
Pessis 3: A szociális szolgáltató intézmények munkaadóinak támogatása a szociális párbeszédben
(2017.10.24.) Tavaly elkészült a magyarországi szociális ágazattal és az itt zajló szociális párbeszéddel foglalkozó országtanulmány, amelyet dr. Borbély Szilvia készített. A magyar fordítás itt olvasható el az érdeklődők számára.
A vétkes visszatér: munkakezdés igazolatlan távollét után
Ha nem is számíthat meleg fogadtatásra, az igazolatlan hiányzás után újra munkára jelentkező munkavállaló munkaviszonyát nem feltétlenül szünteti meg a munkáltató. A mulasztás összes körülményei alapján célszerű mérlegelni, milyen szankció lehet indokolt a munkavállalóval szemben.
Előadóművész EU-országból: hogyan adózik, milyen igazolások kellenek?
Ekhós adózásra jogosító tevékenységet végez román állampolgár magyar kifizetőnek (színháznak). Kell-e Magyarországon adóbevallást benyújtani, milyen igazolásokat kell beszereznie, ha nyugdíjas, és ha nem nyugdíjas? – kérdezte olvasónk. Surányi Imréné okleveles közgazda szakértőnk válaszolt.
Csődök várhatók az építőiparban – mi lesz a hitelekkel?
Az ATV Start vendége Lovas Judit közgazdász, szerkesztő, azenpenzem.hu.
Egyre kíváncsibb Brüsszel: hol a pénz?
A korrupció szintje indokolja, hogy az EU szankciós eljárást indítson Magyarország ellen. Ha pedig egy tagállam nem csatlakozik az Európai Ügyészséghez, fel kell függeszteni a neki járó uniós források kifizetését….A két szakbizottsági véleményt – májusi elfogadásukat követően – egy EP-jelentéshez fogják csatolni, amely felszólítja az EU kormányait, hogy indítsák el a 7. cikkely szerinti szankciós eljárást Magyarország ellen a jogállam rendszerszintű megsértésének a kockázata miatt. Ennek a tervezetét várhatóan áprilisban vitatja meg a képviselő-testület állampolgári jogi bizottsága.
Elmarad a katolikus választási buzdítás
Idén se körlevelet, se felhívást nem adnak ki a parlamenti választásra a katolikusok – erősítette meg lapunk értesülését Veres András, a püspöki kar elnöke. A Fideszben valószínűsíthetően nem veszik rossz néven a püspöki kar hallgatását: az elkötelezett kormánypárti híveket már aligha kell biztatni, a magas részvételi arány pedig az ellenzéknek kedvezne.
Saját egójuk fontosabb az összefogásnál
Nem tisztul a kép az ellenzéki térfélen bő egy héttel a választás előtt, néhány körzetben volt csak visszalépés az utóbbi napokban.
(Ágh Attila) Ahogy közeledünk a választások felé, egyre élesebben kirajzolódik előttünk a választások három forgatókönyve, és egyre markánsabban belép az ellenzék győzelmének lehetősége. A forgatókönyvek változásának megvan a maga belső dinamikája, ami visszatükrözi a közvélemény gyors és radikális átalakulását a legutóbbi hónapokban.
Sikeres a választási informatikai rendszer főpróbája
Sikeres volt a választási informatikai rendszer főpróbája – mondta a Nemzeti Választási Rendszert üzemeltető IdomSoft Zrt. választásirendszer-fejlesztési igazgatója budapesti sajtótájékoztatóján.
Változatlanul a Fidesz vezet a kampány véghajrájában
11 nappal a parlamenti választás előtt változatlanul őrzi előnyét a Fidesz-KDNP: a kormánypártok akár 50% feletti szavazataránnyal is számolhatnak – derül ki a Nézőpont Intézet felméréséből. Várhatóan egyébként ötpárti lenne a parlament, mivel a Jobbikra 15%, míg az MSZP-Párbeszéd listára 11%, az LMP és a DK listáira pedig egyaránt 8% szavazna.
Tuzson: Adatbázist építenek a „Soros-szervezetek”
Adatbázist építenek a „Soros-szervezetek” Magyarországon – mondta Tuzson Bence kormányzati kommunikációért felelős államtitkár szerda reggel az M1 aktuális csatornán.
Mráz: Két szék között a pad alá esett a Jobbik
Mirkóczki Ádám, a Jobbik szóvivőjének a kijelentése, amely szerint „az a retorika, ami 2010 előtt ment, az volt a nem igaz”, egy súlyos kommunikációs hiba, aminek politikai következményei lesznek – nyilatkozta Mráz Ágoston Sámuel, a Nézőpont Intézet vezetője a Kossuth Rádió 180 perc című műsorában.
(Csillag István) Nem a római történelemből elhíresült legendáról, hanem Orbán Viktor március 15-i beszédének fenyegető részletéről lesz szó. Arra célzok: amikor Orbán kijelentette, hogy „szelíd és derűs emberek vagyunk, de sem nem vakok, sem nem balekok. A választás után természetesen elégtételt fogunk venni erkölcsi, politikai és jogi elégtételt!”
“Nagyon nagy az ár, amit a társadalom fizet”
Egy kezdetleges, konzervatív, jóléti rezsim kialakulásának vagyunk tanúi, amelynek alapvetése az egyenlőtlenségek elfogadása. A társadalmat rossz állapotában “fagyasztotta be” az Orbán-kormány, és túl nagy volt az ár, amit az emberek többsége fizetett ezért. Az oktatási rendszerben most sem zárkóznak fel a szegények, de arra a problémahalmazra, ami most jön, senki sem készült fel. Az Orbán-kormány társadalompolitikájának hatásáról beszélgettünk Kovách Imre és Czibere Ibolya szociológusokkal.
Az üzbégek békítenék az afgánokat
Üzbegisztán felajánlotta az afganisztáni rendezésről szóló keddi taskenti nemzetközi konferencián, hogy házigazdája lenne az afgán kormány és a tálib lázadók közötti béketárgyalásoknak
Madridnak sem jó az elhúzódó válság
Az októberi függetlenségi népszavazást megelőző időszakra jellemző elégedetlenségi hullám söpör végig Katalóniában: az elmúlt napok erőszakos tüntetései után kedden szeparatista csoportok több fontos – köztük Franciaországba vezető – utat lezártak a régióban.
Gyorsabban elkelnek a dráguló vidéki lakások
Egy év alatt 19 százalékkal 541 ezer forintra nőtt a budapesti használt lakóingatlanok négyzetméterára. A drágulást mutatja, hogy számottevően, 63 százalékról 48 százalékra csökkent a 30 milliónál olcsóbb fővárosi lakások aránya a kínálatban. Vidéken is pörög lakáspiac: Győrben, Veszprémben és Székesfehérváron 11-19 százalékkal jóval 300 ezer forint fölé mentek az átlagos négyzetméterárak. A vidéki lakáspiac élénkülését mutatja az is, hogy a nagyobb városokban 82 napra csökkent az értékesítési idő az egy évvel korábbi 96 napról.
Tervek szerint 2019 végére újul meg a Blaha Lujza tér
Mintegy kétmilliárd forintból várhatóan 2019 végére valósulhat meg a fővárosi Blaha Lujza tér rekonstrukciója.
Handó Tünde: Növelni kell az engedélyezett bírói létszámot
A 2018. január 1-jétől létrejött nyolc regionális közigazgatási és munkaügyi bíróság álláshelyei miatt „rendkívüli mértékben” meg kell növelni az engedélyezett bírói létszámot és a hozzá kapcsolódó igazságügyi alkalmazotti létszámot – mondta az Országos Bírósági Hivatal (OBH) elnöke a Győri Törvényszék és a Győri Ítélőtábla összbírói értekezletét megelőző sajtótájékoztatón, Győrben.
Büntetés: csak minimálbért kapnak a veszprémi kézisek
A fentiekben említett szempontokat mérlegelve, a Klub és a Zrt. döntése értelmében a Magyar Bajnokság befejezéséig felfüggesztette a Telekom Veszprém első csapatának, valamint edzői stábjának a minimálbéren felüli fizetések folyósítását. A Klub és a Zrt. a csapatnak a soron következő mérkőzéseken nyújtott teljesítménye alapján dönt ez ügyben véglegesen” – olvasható a közlemény…
A hamis parfümök allergiát okozhatnak
A hamis parfümök nem mennek át egészségügyi tesztelésen, ezért allergiát, kiütéseket okozhatnak – közölte a Hamisítás Elleni Nemzeti Testület operatív elnökhelyettese az M1 csatorna műsorában. Kállayné Csik Ildikó kiemelte, húsvétkor különösen fontos a tudatos vásárlás, mert gyerekeket is meglocsolnak, akik még érzékenyebben reagálhatnak a hamis termékekre.
Hogyan ismerjük fel a jó sonkát?
Az igazán jó minőségű sonka mintegy 3500 forintért kapható kilónként, a leggyengébb, a gyorsérlelésű hálós sonkából ugyanennyi pedig nagyjából 800 forintba kerül – mondta a Híradó.hu megkeresésére Szakács Zoltán, a Vágóállat és Hús Szakmaközi Szervezet és Terméktanács elnökhelyettese.
Veszélyes, hogy néhány cég határozza meg, milyen tartalmakat osztanak meg a felhasználók a weben. Ezért sokkal szigorúbb szabályozásra van szükség a politikai hirdetések területén.
Százezren vettek részt az extrém keresztúton világszerte
Március 23-án, pénteken a világ számos részén megrendezték az úgynevezett extrém keresztutat. A résztvevők 40 kilométert gyalogoltak éjszaka, csendben, lelki zarándoklatot is járva, csak magukra és az ima erejére számítva. A kezdeményező Jacek Stryczek krakkói egyetemi lelkésznek az volt a célja, hogy az evangéliumot a modern élettel összekapcsolva élhessék meg azok, akik szeretnék vallási, családi és munkahelyi mindennapjaikat egységben élni.
„Ahhoz, hogy az életet meg tudjuk élni a maga teljességében, szenvedéllyel és lelkesedéssel, arra van szükség, hogy elvessünk minden álszentséget és a mulandóság kultúráját az újjászületés érdekében, még azon az áron is, hogy kényelmetlenséget és szenvedést élünk meg” – fogalmazott a pápa. Az extrém keresztutat 2009-ben rendezték meg először, az idei már a tizedik alkalom volt. Idén huszonöt ország csatlakozott a kezdeményezéshez, közöttük az Amerikai Egyesült Államok, Kanada, Spanyolország, Németország, Ausztrália és Ukrajna. Összesen több mint 350 városban rendezték meg az extrém keresztutat, mint például Jeruzsálemben is, és 700 különböző útvonalat jártak be világszerte.
Tizenkét rab lábát mossa meg a pápa nagycsütörtökön egy római börtönben
Ferenc pápa az első, aki elődeivel ellentétben nem paptársainak mossa meg a lábát, hanem világi férfiaknak és nőknek, keresztényeknek és muzulmánoknak.
Egy római börtön rabjainak lábát mossa meg Ferenc pápa nagycsütörtök délután.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.